CELEX: 62016TN0040
Language: da
Date: 2019-07-29 00:00:00
Title: Sag T-40/16: Sag anlagt den 29. juli 2019 — MU mod Parlamentet

16.9.2019   
            
            
               DA
            
            
               Den Europæiske Unions Tidende
            
            
               C 312/11
            
         
      Sag anlagt den 29. juli 2019 — MU mod Parlamentet
      (Sag T-40/16)
      (2019/C 312/12)
      Processprog: italiensk
      
         Parter
      
      
         Sagsøger: MU (ved advokat A. Bruno)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Europa-Parlamentets afgørelse af 11. december 2015 om afslag på den supplerende betaling for handicappede praktikanter, som er omhandlet i artikel 24, stk. 9, i de interne regler for praktikantophold og studiebesøg i Europa-Parlamentets Generalsekretariat, betragtes som og erklæres ulovlig.
               
            
                  —
               
               
                  Det fastslås følgelig, at sagsøgeren, der er 70 % invalid, har ret til den supplerende betaling, der er omhandlet artikel 29, stk. 9, i de interne regler for praktikophold i Europa-Parlamentet.
               
            
                  —
               
               
                  Europa-Parlamentet tilpligtes at betale sagsøgeren det supplerende beløb, som følger af gældende regler, med renter og en monetær tilpasning af det skyldige beløb fra tidspunktet for den administrative ansøgning og indtil den faktiske betaling, og tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat følgende anbringender.
      
                  1.
               
               
                  Det fastslås, at den supplerende betaling for handicappede praktikanter, som er omhandlet i artikel 24, stk. 9, i de interne regler for praktikantophold og studiebesøg i Europa-Parlamentets Generalsekretariat, ikke er omfattet af Parlamentets skønsbeføjelse.
               
            
                  2.
               
               
                  Det fastslås, at invaliditetsprocenten bekræftes eller fastlægges af Europa-Parlamentets rådgivende læge enten på grundlag af en national attest eller en specificeret rapport fra praktikantens egen læge, under iagttagelse af »den europæiske tabel til lægelig evaluering af fysisk og psykisk invaliditet«.
               
            
                  3.
               
               
                  Det fastslås, at selv hvis det antages, at Europa-Parlamentet i det foreliggende tilfælde har en skønsbeføjelse, er grænserne herfor overskredet uden begrundelse. Det præciseres i denne forbindelse, at den pågældende bestemmelse sondrer mellem det tilfælde, hvor invaliditeten — som i det foreliggende tilfælde — er fastlagt på grundlag af en attest fra en national myndighed, der efterfølgende bekræftes af Europa-Parlamentets læge, og det tilfælde, hvor den er fastlagt på grundlag af en attest fra praktikantens egen læge. Det er alene i sidstnævnte tilfælde, at invaliditetsprocenten fastsættes af Europa-Parlamentets læge.